stanford-oval/wikipedia huggingface dataset:
טיילור הוקינס
מותו

ב־25 במרץ 2022 נמצא הוקינס מת בחדר בבית מלון בבוגוטה שבו שהתה הלהקה במהלך סיבוב הופעות. בנתיחה לאחר המוות נמצאו בגופו עשרה סוגים שונים של סמים, בין השאר הרואין, נוגדי דיכאון, סמי הרגעה ומריחואנה.
לזכרו, ערכה הלהקה בשיתוף משפחתו שני מופעי מחווה גדולים, ב-3 בספטמבר 2022 באצטדיון וומבלי בלונדון, וב-27 בספטמבר באותה שנה בפורום קיה בלוס אנג'לס. במופעים אלו השתתפו מתופפים ומוזיקאים מפורסמים רבים, ביניהם בריאן מיי, רוג'ר טיילור, פול מקארתני, לארס אולריך, אלאניס מוריסט, מיילי סיירוס. ועוד. גם בנו של הוקינס, שיין, מתופף בעצמו, ניגן עם הלהקה שיר לזכרו של אביו.
חייו האישיים

הוקינס ואשתו אליסון התחתנו ב־2005. לזוג נולדו שלושה ילדים, והמשפחה התגוררה בקליפורניה.
הערות שוליים

1 2  Andrew Dalton, "Foo Fighters drummer Taylor Hawkins dead at 50", אסושיאייטד פרס, ‏26 במרץ 2022
↑  Cassie Walker, "Taylor Hawkins Takes The Lead On Dee Gees New Release", Triple M, ‏30 ביולי 2021
↑  Alisson Hussey, "Foo Fighters’ Taylor Hawkins Has Died", Pitchfork, ‏26 במרץ 2022
↑  @foofighters (25 במרץ 2022). "The Foo Fighters family is devastated by the tragic and untimely loss of our beloved Taylor Hawkins. His musical spirit and infectious laughter will live on with all of us forever. Our hearts go out to his wife, children and family, and we ask that their privacy be treated with the utmost respect in this unimaginably difficult time" (Tweet) – via Twitter. {{cite web}}:  (עזרה)
↑  "Taylor Hawkins, Foo"."Foo Fighters Drummer Taylor Hawkins Dead at 50". Rolling Stone. נבדק ב-2022-03-26.
↑  AP, טיילור הוקינס, מתופף להקת "פו פייטרס", מת בגיל 50, באתר הארץ, 26 במרץ 2022
↑  מתופף "פו פייטרס" האגדי טיילור הוקינס נפטר בגיל 50, באתר חדשות 13, 26 במרץ 2022
↑  "עשרה סוגי סמים נמצאו בגופתו של טיילור הוקינס", באתר ynet, 27 במרץ 2022
| --- | --- |
בקרת זהויות :  BIBSYS: 5071894  GND: 140973419  ISNI: 0000 0003 6741 3400  LCCN: no2006061057  MusicBrainz: f0d35e7c-bbda-4063-a07b-0aa044fa5c8a  NKC: xx0176759  VIAF: 231431736   WorldCat (עם VIAF): 231431736
חיים יעקב מישקינסקי

הרב חיים יעקב מישקינסקי
הרב חיים יעקב מישְקינסקי (ה'תרמ"ג, 1883 - כ"ב בחשוון ה'תש"ג, 2 בנובמבר 1942) היה רב ליטאי, רבן של שטאבין, קנישין וסוויסלוץ'. נספה בשואה.
ביוגרפיה

נולד בברזניקי הסמוכה לסובאלק למשה יהודה מישקינסקי, למד בישיבות המזוהות עם תנועת המוסר: ישיבת ראדין וישיבת "כנסת ישראל" בסלובודקה. בסלובודקה נתפס לשיטתה של תנועת המוסר והרב יצחק בלאזר מראשי התנועה ותלמידו של מייסדה רבי ישראל מסלנט, היה עבורו מודל לחיקוי. כבן למשפחה אמידה סייע רבות לחבריו במתן הלוואות וטיפל בעצמו בחברים חולים, גם באלו שחלו במחלות מידבקות.
נישא לחיה פַאיַאנְס, בתם של הרב דוד פאיאנס, הרב בקנישין ולימים ראב"ד ביאליסטוק וחבר הוועד המרכזי של "המזרחי", והרבנית מרים בתו של ראב"ד ביאליסטוק הרב חיים נפתלי הרץ היילפרין בן רבה הנודע של ביאליסטוק הרב רפאל יום טוב ליפמן הלפרין, מחבר הספר "עונג יום טוב". לאחר פטירת רעיתו, נשא בזיווג שני את אחותה יוכבד.
לאחר נישואיו כיהן כרב בשטאבין שבפלך סובאלק, אך במלחמת העולם הראשונה נחרבה העיירה והוא נדד בין עיירות שונות. עם מינוי חמיו לרבנות העיר ביאליסטוק, התמנה במקומו לרב בקנישין. הוא היה פעיל בנושאים חברתיים בעירו, וייסד בית ספר שבו למדו גם מקצועות חול לצד לימודי קודש. כחמיו תמך גם הוא ברעיון יישוב ארץ ישראל, אך לא נמנה באופן רשמי על תנועת המזרחי.
לאחר פרישת הרב מרדכי דב איידלברג מרבנות העיירה סוויסלוץ' לטובת רבנות העיר לחוביצ'ה, התמנה תחתיו כרבה של סוויסלוץ'. גם בעיירה זו היה פעיל בתחומי החינוך והחברה. בתקופת הכיבוש הסובייטי לא הוגלה לסיביר כמו רבים אחרים מבני המעמד הבורגני כי היה אהוד על הקומוניסטים המקומיים, עובדה זו גרמה לכך שנשאר בעיירה עד כיבוש ליטא בידי הנאצים ב-1942. ביום חיסול גטו סוויסלוץ', 2 בנובמבר 1942, היו הרב ורעייתו יוכבד בין היהודים שנרצחו בבור ירי ביער וישבניק ולפי עדות ראייה, נשא דרשה לפני שאר המוצאים להורג בנושא קידוש השם. בנם הצעיר נרצח במחנה ריכוז בוולקוביסק.
בניו

יצחק עברי (מישְקינסקי) - עיתונאי, עורך ומתרגם עברי.
משה מישקינסקי - היסטוריון ישראלי, חוקר תנועת הפועלים היהודית במזרח אירופה, ופרופסור להיסטוריה יהודית מודרנית באוניברסיטת תל אביב
נפתלי הרץ - נרצח בשואה בהיותו בן 21
לקריאה נוספת

הרב ר' חיים יעקב מישקינסקי, בתוך: יצחק לוין, אלה אזכרה, ניו-יורק תשי"ט, עמ' 257-261
הערות שוליים

↑  נפתלי הרץ מישקינסקי: דף עד שמילא משה מישקינסקי, במאגר המרכזי של שמות קרבנות השואה, יד ושם.
משפחת טרסוב

משפחת טרסוב
| --- | --- |

 לידה:  30 בספטמבר 1980 (גיל: 44)
 מידע אישי
 שם:  מורן טרסוב
 מקום מגורים:  ישראל ישראל קיבוץ חולדה
 מידע יוטיוב
 תקופת הפעילות:  ספטמבר 2011 – הווה (כ־13 שנים)
 ז'אנר:  יופי ולייף סטייל; וולוגים; הורות ומשפחה; תיירות; בישול
 רשומים:  592K (נכון ל־19 בדצמבר 2024)
 צפיות:  309,844,083 (נכון ל־19 בדצמבר 2024)
 רשת:  YouTube
  סרטונים בערוץ של Moran Tarasov, באתר יוטיוב
| --- | --- |

 לידה:  3 באפריל 1980 (גיל: 44)
 מידע אישי
 שם:  ג'וזף טרסוב
 מקום מגורים:  ישראל ישראל קיבוץ חולדה
 מידע יוטיוב
 תקופת הפעילות:  אוגוסט 2011 – הווה (כ־13 שנים)
 ז'אנר:  די ג'יי; קומי; אתגרים; טרנדים; משפחה
 רשומים:  386k (נכון ל־19 בדצמבר 2024)
 צפיות:  119,139,648 (נכון ל־19 בדצמבר 2024)
 רשת:  YouTube
  סרטונים בערוץ של ג׳וזף סטאר, באתר יוטיוב
| --- | --- |

 לידה:  7 במאי 2014 (גיל: 10)
 מידע אישי
 שם:  אמה טרסוב
 מקום מגורים:  ישראל ישראל
 מידע יוטיוב
 תקופת הפעילות:  מאי 2018 – הווה (כ־6 שנים)
 ז'אנר:  בובות; צעצועים; איפור; סליים; יצירה; לרקוד; משחק
 רשומים:  0.0000000 (נכון ל־19 בדצמבר 2024)
 צפיות:  125,598,828 (נכון ל־19 בדצמבר 2024)
 רשת:  YouTube
  סרטונים בערוץ של ‏Emma Tarasov באתר יוטיוב
| --- | --- |

 לידה:  27 באוגוסט 2016 (גיל: 8)
 מידע אישי
 שם:  מַיילוֹ טרסוב
 מקום מגורים:  ישראל ישראל
 מידע יוטיוב
 תקופת הפעילות:  יולי 2020 – הווה (כ־4 שנים)
 ז'אנר:  ולוגים; אתגרים; משחק; זמר
 רשומים:  229k (נכון ל־19 בדצמבר 2024)
 צפיות:  38,150,136 (נכון ל־19 בדצמבר 2024)
 רשת:  YouTube
  סרטונים בערוץ של ‏מיילו טרסוב באתר יוטיוב
משפחת טרסוב היא משפחה ישראלית של יוטיוברים, ולוגרים ואושיות רשת. בני המשפחה מתחזקים ארבעה ערוצי יוטיוב, לכל אחד מבני המשפחה: מורן, ג'וזף, אמה מיילו וריו.
המשפחה דורגה במקום השישי ברשימת היוטיוברים הכי חזקים בישראל ב-2019 מוסף "7 לילות" של ידיעות אחרונות ונבחרה בשנת 2021 ל"משפחה של המדינה" בוועידת האנשים של המדינה השנתית של ידיעות אחרונות ו-ynet.
המשפחה התגוררה בראשון לציון ובסתיו 2024 עברה לקיבוץ חולדה.
פעילות

ערוצי היוטיוב של המשפחה הם בין בעלי מספר העוקבים הגדול ביותר בין יוצרי התוכן בישראל. הסרטונים הם וולוגים יום-יומיים, סרטוני קומדיה, אתגרים חברתיים וסרטוני מתכונים.
נכון לדצמבר 2021, לערוץ היוטיוב של מורן, אם המשפחה, מאות מיליוני צפיות כוללות, מעל 750 סרטונים ומעל 430 אלף מנויים.
משפחת טרסוב מתחזקת גם ערוצי אינסטגרם (נכון לנובמבר 2021): למורן טרסוב כ-150k עוקבים ומעל ל-2,300 פוסטים, לג'וזף טרסוב כ-51k עוקבים ומעל ל-230 פוסטים, לאמה טרסוב כ-18k עוקבים ולמיילו טרסוב כ-27k עוקבים.
למשפחה יש משתמשים גם בטיקטוק.
פעילות > פעילות חברתית

המשפחה נרתמה גם למספר מטרות חברתיות:
המאבק של יוטיוב נגד אפליית בעלי מוגבלויות.
מאבק למען כדור הארץ - פרויקט דיבוב לסרטון הסברה של גרינפיס העולמית.
השתתפות בקמפיין חברתי "ללא פילטר" לכבוד יום האישה הבינלאומי, שנועד להעביר מסר של העצמה נשית ודימוי גוף - בהקשר של פילטרים באינסטגרם.
משפחת טרסוב נרתמו לשמח בחנוכה ילדים חולים בבי"ח לילדים ספרא במרכז הרפואי ע"ש חיים שיבא – תל השומר.
בתחילת מלחמת חרבות ברזל, חילקו בני משפחת טרסוב, בשיתוף נעלי גלי, נעליים למפונים
ביקורת

באוגוסט 2021, הוסרו 2 סרטונים של המשפחה בה נראה מיילו טרסוב ללא חולצה.
באוקטובר 2021 שידרה המשפחה סרטון, כחלק מסדרת סרטונים מאוד פופולרית בערוץ של מיילו בשם "גנב האופניים", ובו אבי המשפחה נחטף על ידי גנב אופניים. הורים רבים התלוננו על הסדרה וביקשו להוריד אותה משפחת טרסוב התנצלה והסירה את הסרטון.[דרושה הבהרה]
פילמוגרפיה

למורן טרסוב הייתה פינה קבועה בתוכנית מילון היופי (הייתה בערוץ 10) בין השנים 2014-2016.
בשנת 2020, כיכבה משפחת טרסוב בסדרת דוקו-ריאליטי בשם "משפחת טרסוב", סדרה בת 17 פרקים בערוץ HOT בידור של הוט. הסדרה מלווה את בני המשפחה: מורן, ג'וזף, אמה ומיילו בתהליך ההריון של מורן, החל מחוויות היום-יום, תחזוק הזוגיות של מורן וג'וזף, חשיפת מין העובר ועד ללידה.
אמה ומיילו טרסוב הופיעו בשנת 2021 בעונה 8 של הסדרה צוות הצלה בערוץ ניק ג'וניור.
מורן וג'וזף טרסוב התארחו בתוכנית פאולה וליאון (20 באוקטובר 2020) ובכתבה בחדשות 13. מיילו טרסוב התארח אצל אלמוג בוקר (כשהיה בן 4).
מורן התארחה כאורחת מיוחדת בתוכנית סיכום השנה 2021 של מילון היופי בערוץ 13.
ג'וזף השתתף בעונה הרביעית של נינג'ה ישראל 2022.
בשנת 2023, בני משפחת טרסוב השתתפו בעונה ה-10 של הסדרה צוות הצלה של ניקלודיאון בערוץ ניק ג'וניור ובהוט.
מיילו טרסוב השתתף בתפקיד משנה בסדרה של גיורא חמיצר: "רוני ותום" בתפקיד עומרי, האח הצעיר במשפחת גבריאלי וגם האח הקטן של גיבור הסדרה, רוני גבריאלי (משחק אותו דילן דרור).
פילמוגרפיה > פרזנטורים

בשנת 2019–2020, מורן טרסוב כיהנה כפרזנטורית של המותג פנדורה.
משנת 2019 ועד היום, משמשת מורן טרסוב כפרזנטורית של רשת סופר פארם, עם 2 קולקציות משותפות על שמה שיצאו תחת מותג הבית LIFE:
קולקציית נסיעות בשנת 2019.
קולקציית פיג'מות לאמהות ובנות יחד עם בתה אמה בשנת 2020.
בשנת 2021, המשפחה שימשה כפרזנטורים לרשת "הסטוק". בני המשפחה הוציאו יחד קולקציה משותפת של חזרה לבית הספר.
בנובמבר 2021 יצאה קולקציית משחקי יצירה ו-DIY של אמה ממשפחת טרסוב, תחת מותג הצעצועים דיאמנט.
משפחת טרסוב הם פרזנטורים של רשת גלי, מחודש פברואר 2023.
פרסים ומועמדויות

| שנה | קטגוריה | מועמדות | תוצאה |
| --- | --- | --- | --- |
| 2019 | ישראל בידור | יוטיובר השנה | מועמדות |
| 2019 | מגזין גו סטייל | משפיענית הרשת | זכייה |
| 2020 | ישראל בידור | יוטיובר השנה | מועמדות |
| 2020 | נבחרי העורכים של פרוגי | יוטיובר השנה | זכייה |
| 2021 | אתר הנוער - פרוגי | הרכב השנה ברשת | זכייה |

המשפחה נבחרה ברשימת 25 המשפיענים המובילים לשנת 2024 של ערן סויסה וישראל היום.
ספרים

המשפחה הוציאה 2 ספרים:
"המסעדה של אמה" - ספר המתכונים המתוקים של משפחת טרסוב
ספר שנולד בעקבות סדרת היוטיוב בערוץ היוטיוב של מורן טרסוב, בו מורן ואמה מכינות במטבח מתכונים מתוקים שהורים וילדים יכולים להכין יחדיו. זהו ספר האפייה הראשון בארץ עם קודי QR שמובילים לצפייה בסרטוני הכנת המתכונים.
ספר ילדים בשם: "מתי יום ההולדת שלי?"
הספר מלווה את התרגשותו של מַיילוֹ טרסוב לקראת יום הולדתו הקרב ואת ההכנות אליו. הספר מלווה באיורי קומיקס.
All Out of Love

"All Out of Love" הוא שיר של הצמד הבריטי-אוסטרלי אייר סופליי, שיצא כסינגל בשנת 1980 מתוך אלבום האולפן החמישי שלהם "Lost in Love". 

השיר המתאר את מצבו הרגשי של גבר המנסה נואשות לזכות בחזרה באהבת חייו, נכתב על ידי הזמר גרהאם ראסל ומפיק המוזיקה האמריקאי קלייב דייוויס.


בארצות הברית הגיע השיר למקום השני בבילבורד הוט 100, ולמקום החמישי במצעד Adult Contemporary. בבריטניה, השיר הגיע למקום ה-11 במצעד הסינגלים הבריטי והוא הלהיט היחיד שלהם שהגיע לטופ 40 במדינה זו. האלבום דורג במקום ה-92 ברשימת "100 שירי האהבה הגדולים ביותר" של VH1 בשנת 2003.
משתתפים

ראסל היצ'קוק - שירה (קול שני)
גרהאם ראסל - שירה (קול ראשון), גיטרה
מרסי לוי - קולות רקע
אייר סופליי, רובי פורטר ופרנק אסלר-סמית' - עיבוד
נתוני מכירות

| אזור | תארים | מכירות |
| --- | --- | --- |
| קנדה (מוזיקה קנדה) | זהב | 75,000 |
| בריטניה (BPI) | זהב | 400,000 |
| ארצות הברית (RIAA) | זהב | 1,000,000 |
גרסת אנדרו דונלדס

בשנת 1999, הקליט המוזיקאי הג'מייקני, יוצא פרויקט המוזיקה הגרמני "אניגמה", אנדרו דונלדס, גרסת כיסוי לשיר שזכתה להצלחה במדינות אירופה שדוברות גרמנית, והגיעה למקום השלישי באוסטריה, גרמניה ושווייץ. השיר לקוח מתוך האלבום "Snowin' Under My Skin", ומופיע גם באלבום האוסף "Chart Hits 6 – 1999".
מיקומי שיא > מצעדים שבועיים

| מצעד (1999) | מיקום שיא |
| --- | --- |
אוסטריה (Ö3 אוסטריה טופ 40: 3
אירופה (Eurochart Hot 100): 11
גרמניה (GfK): 3
שווייץ (Schweizer Hitparade): 3
מיקומי שיא > מצעדי סוף השנה

| מצעד (1999) | מיקום |
| --- | --- |
אוסטריה (Ö3 אוסטריה טופ 40): 28
אירופה (Eurochart Hot 100): 96
גרמניה (מצעד גרמני רשמי): 22
שווייץ (Schweizer Hitparade): 29
נתוני מכירות

| אזור | תארים | מכירות |
| --- | --- | --- |
| אוסטריה (IFPI) | זהב | 25,000 |
| גרמניה (BVMI) | זהב | 250,000 |
גרסאות כיסוי נוספות

בשנת 1981 הוציא זמר הפופ ההונג קונגי אלן טאם, את גרסת הכיסוי שלו בסינית, שנקראה "הפרעה קטנה" (小風波בסינית).
בשנת 1997, להקת הבנים האירית OTT הוציאה את הגרסה שלה לשיר שהגיע למקום ה-3 באירלנד ולמקום ה-11 במצעד הסינגלים הבריטי, אותו מיקום שיא כמו המקור.
בשנת 2003, להקת הטראנס ההולנדית Foundation בהשתתפות הזמרת נטלי רוסי, הוציאה גרסה לשיר, שהגיעה לטופ 40 במצעד הסינגלים הבריטי, ולמקום ה-20 במצעד סינגלי הדאנס הבריטי.
בשנת 2006 הקליטה להקת הפופ האירית וסטלייף את השיר כדואט עם דלתא גודרם עבור אלבומם "The Love Album". השיר הגיע למקום ה-31 במצעד הסינגלים השוודי בשנת 2007.
בשנת 2021 הוציא השחקן והזמר הפיליפיני איניגו פסקואל את גרסתו לשיר תחת חברת התקליטים Tarsier Records, שזכתה לשבחים מאייר סופליי.
הערות שוליים

↑  "Lost in Love" by Air Supply, AllMusic, ‏1980
↑  VH1's 100 Greatest Love Songs, Hal Leonard Corp, ‏2003
↑  Andru Donalds - All Out of Love, Offizielle Deutsche Charts, ‏1999
↑  OTT Songs, Official Charts
↑  Official Dance Singles Chart, Official Charts, ‏6-12 ביולי 2003
↑  Alex Brosas, Iñigo Pascual’s revival of ‘All Out Of Love’ gets praise from Air Supply, Inquirer Lifestyle, ‏11 בפברואר 2021
| --- | --- |
בקרת זהויות :  MusicBrainz work: 088460cf-ffb7-3f1b-9a9c-69e35751c9f0
Lights Camera Action (שיר של קיילי מינוג)

"Lights Camera Action" (בעברית: "אוֹרוֹת, מַצְלֵמָה, אֶקְשֵׁן!") הוא שיר של הזמרת האוסטרלית קיילי מינוג. הוא פורסם ב-27 בספטמבר 2024, בהוצאת BMG וחברת התקליטים של מינוג, דרנוט, והופץ בפורמטים דיגיטליים, בסטרימינג ובפורמטים פיזיים. זהו הסינגל המוביל מתוך אלבום האולפן השבעה-עשר של מינוג, Tension II (2024), והוא נכתב על ידה, ביחד עם אינה רולדסן, והמפיק המוזיקלי לואיס תומפסון, עם הפקה נוספת של אדריה גרסיה.
השיר, בהשראת הסאונד האופורי והאסתטיקה של מועדוני הלילה של האלבום הקודם של מינוג Tension (2023), הוא רצועה אלקטרונית אופטימית עם השפעות מוזיקת מועדונים ויורודאנס. מבחינה לירית, הוא דן בנושאים כמו "חיי הזוהר" ו"תהילה". מבקרי מוזיקה שיבחו את "Lights Camera Action" על האנרגיה הגבוהה שלו, ההפקה והסאונד הכוללים והביצועים של מינוג.
מבחינה מסחרית, "Lights Camera Action" דורג במצעדים באוסטרליה, גרמניה, איטליה, לטביה, ליטא, ניו זילנד, הממלכה המאוחדת וארצות הברית. סופי מולר ביימה את הווידאו קליפ, המציג את מינוג בתלבושות שונות ומבצעת את השיר על תפאורה מבוימת בבודפשט, הונגריה; הוא זכה למשוב חיובי מהמבקרים.
בערוץ 9 השתמשו בשיר כדי לקדם את הסיקור של אליפות אוסטרליה הפתוחה לשנת 2025.
רקע וכתיבה

השיר נכתב על ידי לואיס תומפסון, אינה ורולדן וקיילי מינוג, והופק על ידי לואיס תומפסון ואדריה גרסיה.
וידאו קליפ

הווידאו קליפ הרשמי של השיר פורסם ב-27 בספטמבר 2024.
מיקומי שיא

|   ‏‏‏  מצעדים ודירוגים (2024–2025)> מדינה |   ‏‏‏  מצעדים ודירוגים (2024–2025)> מצעד |   ‏‏‏  מצעדים ודירוגים (2024–2025)> מיקום שיא |   ‏‏‏  מצעדים ודירוגים (2024–2025)>  |
| --- | --- | --- | --- |
|  אוסטרליה | מצעד סינגלי האמנים | 15 |  |
|  אוסטרליה | המצעד העצמאי (AIR) | 1 |  |
|  איטליה | המצעד העצמאי | 19 |  |
|  אקוודור | אקוודור אנגלו | 13 |  |
|  ארצות הברית | מצעד הפופ איירפליי למבוגרים | 40 |  |
|  ארצות הברית | מצעד שירי הדאנס/אלקטרוני | 43 |  |
|  ארצות הברית | מצעד הפופ איירפליי | 36 |  |
|  ארצות הברית | מצעד הדאנס/מיקס שואו איירפליי | 1 |  |
|  בלארוס | מצעד האיירפליי | 6 |  |
|  גרמניה | המצעד הדיגיטלי | 17 |  |
|  הממלכה המאוחדת | מצעד הסינגלים הבריטי | 59 |  |
|  הממלכה המאוחדת | מצעד סינגלי הדאנס | 16 |  |
|  הממלכה המאוחדת | מצעד הסינגלים העצמאיים | 10 |  |
|  חבר המדינות | טופ-היט | 7 |  |
|  יפן | המצעד הבין-לאומי | 19 |  |
|  לטביה | מצעד האיירפליי | 9 |  |
|  ליטא | מצעד האיירפליי | 31 |  |
|  ניו זילנד | המצעד הניו זילנדי הרשמי | 16 |  |
|  רוסיה | מצעד האיירפליי | 4 |  |
|   ‏‏‏  מצעדים חודשיים (2024–2025)> מדינה |   ‏‏‏  מצעדים חודשיים (2024–2025)> מצעד |   ‏‏‏  מצעדים חודשיים (2024–2025)> מיקום שיא |   ‏‏‏  מצעדים חודשיים (2024–2025)>  |
| --- | --- | --- | --- |
|  בלארוס | מצעד האיירפליי | 5 |  |
|  חבר המדינות | טופ-היט | 12 |  |
|  לטביה | מצעד האיירפליי | 24 |  |
|  ליטא | מצעד האיירפליי | 69 |  |
|  רוסיה | מצעד האיירפליי | 7 |  |
|   ‏‏‏  מצעדי סוף שנה (2024)> מדינה |   ‏‏‏  מצעדי סוף שנה (2024)> מצעד |   ‏‏‏  מצעדי סוף שנה (2024)> מיקום שיא |   ‏‏‏  מצעדי סוף שנה (2024)>  |
| --- | --- | --- | --- |
|  הממלכה המאוחדת | מצעד סינגלי הוויניל | 34 |  |
|  חבר המדינות | טופ-היט | 136 |  |
|  רוסיה | רוסיה איירפליי | 92 |  |
היסטוריית יציאות לאור

| אזור | תאריך יציאה | פורמט | חברת תקליטים | מקור |
| --- | --- | --- | --- | --- |
| כלל העולם | 27 בספטמבר 2024 | סטרימינג • הורדה דיגיטלית | דרנוט • BMG |  |
| איטליה | 4 באוקטובר 2024 | רדיו איירפליי | BMG |  |
| ארצות הברית | 8 באוקטובר 2024 | רדיו להיטים עכשוויים • רדיו להיטים עכשוויים למבוגרים | BMG |  |
| כלל העולם | 18 באוקטובר 2024 | תקליטור • קלטת שמע | דרנוט • BMG |  |
| כלל העולם | 8 בנובמבר 2024 | תקליט 7 אינץ' | דרנוט • BMG |  |
רן בכור

| --- | --- |

 לידה:  22 במאי 1986 (בן 38) ירושלים, ישראל ישראל
 מדינה:  ישראל 
 בן או בת זוג:  רומי נוימרק   מורן גרוס (2004–2005) 
 מספר צאצאים:  1
 פרסים והוקרה:  פסטיבל עכו – הצגתו "שרבר" נבחרה כהצגה הטובה ביותר פסטיבל עכו – ציון לשבח על תעוזה אומנותית על היצירה "חוצבמה" פסטיבל "Smallבמה" – ציון לשבח על הבימוי וחביבת הקהל על היצירה "מניין"
 פרופיל ב-IMDb
 
רן (תאודור) בכור (נולד ב-22 במאי 1986) הוא מחזאי, במאי תיאטרון, שחקן טלוויזיה וקולנוע ואיש חינוך ישראלי. כיום הוא מרצה לעברית מודרנית באוניברסיטת הרווארד והמנהל האומנותי של "תיאטרון אדם" בבוסטון.
ביוגרפיה

רן תאודור בכור נולד ב-22 במאי 1986 בירושלים. בגיל 5 הוריו התגרשו, ואימו, הוא ושני אחיו עברו לתל אביב לגור בבית סבתו, נחה בקנרוט, ניצולת שואה שהקימה את מערך החינוך ביהוד (על שמה נקרא הרחוב "המורה נחה" ביהוד-מונוסון).  לאחר שפרופילו הצבאי ירד, שירת בגלי צה"ל.
בכור בעל תואר ראשון בפילוסופיה ותיאטרון ותואר שני בסוציולוגיה ואנתרופולוגיה מאוניברסיטת תל אביב. בכור הוא בוגר ׳אבני ראשה׳ - תוכנית להכשרת מנהלי בתי ספר ובוגר בית ספר מנדל למנהיגות חינוכית של קרן מנדל.
קריירה

הקריירה של בכור משתרעת על פני תיאטרון, טלוויזיה, קולנוע וחינוך. הופעתו הראשונה בטלוויזיה הייתה בתוכנית "ג'ינג'י", בשנת 1995. הוא הצטרף לצוות השחקנים של דרמת הטלוויזיה "מיי פירסט סוני" ב-2002 ולאחר מכן הופיע בסדרות טלוויזיה כמו "אהבה מעבר לפינה", "השיר שלנו", ״חשופים״, ו״נשות הטייסים״. עבודתו הקולנועית כוללת תפקידים בסרטים "לנצח עם מיקי ברקוביץ'" (2004), "ימים של אהבה" (2005), ו״עדות״ (2011).
בתחום התיאטרון היה מנהל ומנהל אמנותי-שותף בפסטיבל ״תלוי במקום 2״ בשיתוף עיריית תל אביב-יפו (2012). בשנים 2009-2013 הקים והוביל את "תיאטרון הצעקה", תיאטרון קהילתי לבני נוער יהודי וערבי, בערים שונות כולל יפו, חולון ורמת השרון.
בכור כתב וביים את ההצגה "מסע של הדוד מקס" (2014), שהייתה הצגת הדגל בפסטיבל הבינלאומי לתיאטרון ילדים ונוער בחיפה ו"שרבר" (2016) שזכתה בהצגה הטובה ביותר בפסטיבל עכו באותה שנה.
בתחום החינוך כיהן בכור בתפקיד ראש מגמת תיאטרון בבית החינוך המשותף חוף השרון, שפיים (2011-2016). כמו כן, שימש כחבר סגל זוטר בפקולטה למדעי החברה באוניברסיטת תל אביב בשנים (2016-2018). בכור ייסד ושימש כיו"ר העמותה של ״במה אחת - שתי שפות. מקום אחד" בית ספר לערבית דרך משחקי תיאטרון ביפו בשנת (2018). ב-2020, בתום לימודיו בבית ספר מנדל למנהיגות חינוכית, בכור כיהן כמנהל בית ספר ׳אופק׳ למחוננים בירושלים. החל משנת 2023 משמש בכור כמרצה לעברית מודרנית באוניברסיטת הרווארד.
חיים אישיים

בשנת 2004–2005 בכור היה בזוגיות עם מורן גרוס אותה הכיר על סט צילומי הסדרה אהבה מעבר לפינה. בכור הוא בן זוגה של העיתונאית ומגישת החדשות רומי נוימרק. ב-2014 נולד לשניים בן והם מתגוררים כיום בקיימברידג' (מסצ'וסטס), ארצות הברית.
פרסים והכרה

"שרבר" זוכה ההצגה הטובה ביותר בפסטיבל עכו לתיאטרון פרינג' (2016)
"מסע הדוד מקס" הצגת הפתיחה של פסטיבל תיאטרון הילדים בתיאטרון חיפה (2014)
"חוצבמה" ציון לשבח לתעוזה אמנותית בפסטיבל עכו לתיאטרון פרינג' (2013)
"מניין" זוכת פרס חביבת הקהל וציון לשבח על הבימוי בפסטיבל "Smallבמה 9" באוניברסיטת תל אביב (2010)
הערות שוליים

↑  הודעת כניסתו לתפקיד של בכור באתר אוניברסיטת הרווארד
↑  אתר תיאטרון אדם
↑  איחלתי לחייל בהצלחה, Nrg מעריב, 23 בדצמבר 2004
↑  רן שחק ודן תומר‏, אגם רודברג ורן בכור לגל"צ?, באתר וואלה, 19 במאי 2005
↑  רן בכור באתר הבוגרים של קרן מנדל
↑  תיאור הפסטיבל באתר החדשות nrg
↑  תיאור עבודתו של בכור בתיאטרון הצעקה באתר scooper
↑  ההצגה "מסע של הדוד מקס" באתר הרשמי של חנוך לוין
↑  תיאור ההצגה "שרבר" באתר "הבמה"
↑  ההצגה "שרבר" באתר המכון לדרמה ישראלית על שם חנוך לוין
Gonna Make You Sweat (Everybody Dance Now)

"Gonna Make You Sweat (Everybody Dance Now)" הוא שיר של להקת מוזיקת הדאנס האמריקאית סי+סי מיוזיק פקטורי (אנ'), שיצא לאור ב-18 בנובמבר 1990, כסינגל המוביל מתוך אלבום הבכורה שלהם,"Gonna Make You Sweat".
את השיר שרה הזמרת מרתה ווש (אנ') בליווי קטעי ראפ של הראפר פרידום ויליאמס (אנ'); השיר נכתב על ידי רוברט קליווילס, פרדריק ויליאמס ודייוויד קול, והופק על ידי קליווילס וקול.
השיר הגיע למקום הראשון במצעדי הדאנס באוסטריה, קנדה, גרמניה, שוודיה וארצות הברית. מגזין בילבורד דירג את השיר בין "500 שירי הפופ הטובים בכל הזמנים" לשנת 2023.
הצלחת השיר

השיר צעד במקום הראשון במצעד הבילבורד הוט דאנס קלאב פליי במשך חמישה שבועות בדצמבר 1990, והגיע לראש מצעד בילבורד הוט 100 במשך שבועיים בשנת 1991 (9 בפברואר ו-16 בפברואר). השיר הגיע גם לראש מצעד RPM Dance/Urban הקנדי.
באירופה הגיע השיר למקום הראשון באוסטריה, גרמניה, הולנד ושווייץ. הסינגל הגיע לעשירייה הראשונה גם בבלגיה, דנמרק, פינלנד, יוון, איסלנד, נורווגיה, ספרד, שוודיה ובריטניה, כמו גם במצעד Eurochart Hot 100, שם הגיע למקום השני.
בבריטניה, הוא הגיע למקום השלישי בשבוע השישי שלו במצעד הסינגלים הבריטי. השיר הגיע לטופ 20 באירלנד, לטופ 30 באיטליה ולטופ 50 בצרפת. באוקיאניה, הסינגל הגיע למקומות השני והשלישי בניו זילנד ובאוסטרליה. האלבום הגיע לתקליט פלטינה בארצות הברית, לאחר שמכר מיליון עותקים.
בתרבות

בשנת 2011, יצאה לאור גרסת ריקוד מונפשת של השיר, עבור משחק הווידאו-ריקוד Just Dance 3.
השיר מופיע בפרק "Homer's Phobia" בעונה 8 של סדרת הטלווויזיה המאויירת "משפחת סימפסון".
המלך ג'וליאן (דמות הלמור בסדרת סרטי "מדגסקר") שר גרסת כיסוי קצרה לשיר, בסצנה מוקדמת מתוך סרט הקולנוע "מדגסקר 3" משנת 2012.
מכירות

| אזור | תארים | מכירות |
| --- | --- | --- |
| אוסטרליה (ARIA) | זהב | 35,000 |
| בריטניה (BPI) | זהב | 400,000 |
| ארצות הברית (RIAA) | 2× פלטינה | 2,000,000 |
גרסאות כיסוי

בשנת 2006, הדי ג'יי הצרפתי בוב סינקלר, עיבד מחדש את השיר, וקרא לו בשם "Rock This Party (Everybody Dance Now)", שהפך ללהיט במדינות רבות, כולל בריטניה, פינלנד וצרפת שם הגיע למקום ה-3, ובבלגיה, שם הגיע למקום הראשון הן במצעד 50 האולטרה-טופ פלנדריה והן במצעד וולוניה.
הלהקה הרוסית ליטל ביג, ביצעה גרסת כיסוי לפסקול הקומדיה הקולנועית "סרט המשך בוראט", בכיכובו של סשה ברון כהן.
הערות שוליים

↑  The 500 Best Pop Songs: Staff List, Billboard, ‏19 באוקטובר 2023
↑  Gonna Make You Sweat (Everybody Dance Now), Official Charts, ‏15 בספטמבר 2020
↑  Just Dance 3 | Gonna Make You Sweat (Everybody Dance Now) | Sweat Invaders, יוטיוב, ‏6 בספטמבר 2011
↑  Homer's Phobia (2 of 2), יוטיוב, ‏6 באפריל 2018
↑  Madagascar 3 - Europe's Most Wanted "Everybody Dance Now"., יוטיוב, ‏12 בנובמבר 2012
↑  Bob Sinclar - Rock This Party (Everybody Dance Now) [Official Music Video], יוטיוב, ‏4 במאי 2012
↑  Everybody Dance Now from Borat Subsequent Moviefilm (Borat 2) End Credits | Sacha Baron Cohen, יוטיוב, ‏24 באוקטובר 2020
| --- | --- |
בקרת זהויות :  MusicBrainz release group: 51f3905c-1c04-3de3-8c07-aed57998ba4b  MusicBrainz work: ee75b20b-61c2-4662-8669-6f690662d88e
Daydream (אלבום)

Daydream (בעברית: "חלום בהקיץ") הוא שם אלבומה החמישי של הזמרת האמריקאית מריה קארי, אשר יצא לאור למכירה עולמית בשנת 1995.